सीएडी के चीफ इंजीनियर बने मनसुखराम डूडी
कोटा| सरकारने सीएडी के चीफ इंजीनियर पद पर इंद्रा गांधी नहर बोर्ड के सेकेटरी मनसुखराम डूडी को नियुक्त किया है। सोमवार को डूडी ने जयपुर में कार्यभार ग्रहण कर लिया है। डूडी के अनुसार 28 फरवरी के सरकार के आदेश पर बदली हुई है। उन्होंने बताया कि वह एक दो दिन में कोटा आएंगे। अभी तक सीएडी का चीफ इंजीनियर का पदभार संभाले रहे राकेश कौशल को कोटा में ही आईएमटीआई (सिंचाई प्रबंधन एवं प्रशिक्षण संस्थान) के चीफ इंजीनियर एवं डायरेक्टर जनरल पद पर नियुक्त किया है। अभी उन्होंने इस पद का कार्यभार नहीं संभाला है। वहीं आईएमटीआई में चीफ इंजीनियर एवं डायरेक्टर जनरल पद पर रहे एमएल गुप्ता को जलसंसाधन विभाग के क्वालिटी कंट्रोल विंग में जयपुर तैनात किया है।
mag_Deva hin_Deva